als_Latn dik_Latn sag_Latn
Tenori shqiptar me famë botërore, ka vendosur t’ia kushtoj babait koncertin e tij të ardhshëm në Barcelonë. Kështu njofton artisti 33-vjeçar në faqen e tij zyrtare në Facebook. Saimiri e humbi të atin, i ndjeri Flamur Pirgu, këtë muaj (17 Prill) nga një atak kardiak.
Koncerti i ardhshëm i Pirgut do të jetë të premten (25 Prill) në Gran Teatre de Liceu, me sopranon me famë botërore Angela Gheorghiu.
Çifti ka interpretuar në disa opera bashkë si “La Boheme” në të njëjtin teatër të Barcelonës, apo “La Traviata” në Staatsoper në Vienë. Gheroghiu dhe Pirgu janë bërë të famshëm për kiminë artistike që kanë në skenë dhe janë konsideruar si një nga duetet më “glamour” të operas së sotme.
Në këtë koncert Gala, ata do të shoqërohen nga orkestra simfonike e Gran Teatre del Liceu, nën dirigjimin e Ramon Tebar.
als_Latn als_Latn als_Latn als_Latn